OpenLLM-France/wikimedia huggingface dataset:
# Espíntar d'Heraclea

Espíntar (en grec antic: Σπίνθαρος, llatí: Spintharus) fou un poeta tràgic grec nadiu d'Heraclea que va viure cap al final del segle v aC.
Era contemporani d'Aristòfanes, qui el desqualifica per bàrbar i per frigi. També el van ridiculitzar altres poetes còmics. Només es coneixen dos títols de les seves obres, assenyalats per la Suïda: Περικαίομενος Ἡρακλῆς (Perikaíomenos Herakles, 'Hèracles socarrat'), i Σεμέλη κεραυνομένη (Semele keraunomene, 'Sèmele ferida pel llamp').
Segurament va ser el mateix Espíntar que va tractar de fer passar la comèdia Παρθενοπαῖος (Parthenopaios, 'Partenopeu') com una obra de Sòfocles, i així ho considerava Heraclides, que la va considerar autèntica, però els gramàtics alexandrins no ho van reconèixer mai. Fabricius l'inclou a la Bibliotheca Graeca.

## Referències

* ↑ Spintharus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 896
# Uldiutxini

Uldiutxini (en rus: Ульдючины) és un poble de Calmúquia, a Rússia, segons el cens del 2012 tenia 820 habitants. Pertany al districte municipal de Priiútnoie.

## Referències

* ↑ «Климат: Амтя Уста». Arxivat de l'original el 2015-02-27.
* ↑ «усн». Arxivat de l'original el 2014-10-17.
* ↑ «L-38 карты Генштаба СССР. Элиста, Черкесск, Пятигорск, Волгодонск». Arxivat de l'original el 2014-10-17.
# Estrée

«Estrée» té aquests significats:
* Estrée (Cantó d'Étaples), municipi francès al departament del Pas de Calais
* Estrée-Blanche, municipi francès al departament del Pas de Calais
* Estrée-Cauchy, municipi francès al departament del Pas de Calais
* Estrée-Wamin, municipi francès al departament del Pas de Calais
# Lepidiolamprologus cunningtoni

Lepidiolamprologus cunningtoni és una espècie de peix de la família dels cíclids i de l'ordre dels perciformes endèmic del llac Tanganyika (Àfrica oriental).
Els mascles poden assolir els 29,1 cm de longitud total.

## Referències

* 1 2 «Lepidiolamprologus cunningtoni» (en anglès). FishBase. Froese, Rainer; Pauly, Daniel (editors).
# Triquiasi

La triquiasi és un trastorn en què les pestanyes creixen cap a l'ull, tocant la còrnia o la conjuntiva. Això pot ser causat per infecció, inflamació, trastorns autoimmunitaris, defectes congènits, agènesi de la parpella i trauma com ara cremades o lesions palpebrals.
El tractament estàndard implica l'eliminació o la destrucció de les pestanyes afectades amb electrocoagulació dels fol·licles, làser especialitzat o cirurgia. En molts casos, l'eliminació de les pestanyes afectades amb pinces resol els símptomes, tot i que el problema sovint es repeteix en poques setmanes quan les pestanyes tornen a créixer. Els casos greus poden causar cicatrius a la còrnia i provocar pèrdua de visió si no es tracten. Els casos lleus poden no requerir tractament.
Els casos repetits d'infecció per tracoma poden causar triquiasi.
La mala direcció posterior de les pestanyes normals afecta amb més freqüència la parpella inferior.

## Referències

* ↑ Ferreira, Isabela Soares; Bernardes, Taliana Freitas; Bonfioli, Adriana Alvim «Trichiasis». Seminars in Ophthalmology, 25, 3, 01-05-2010, pàg. 66–71. DOI: 10.3109/08820538.2010.488580. ISSN: 1744-5205. PMID: 20590415.
* ↑ «Environmental sanitary interventions for preventing active trachoma». Cochrane Database Syst Rev, 2, 2, 2012, pàg. CD004003. DOI: 10.1002/14651858.CD004003.PUB4. PMC: 4422499. PMID: 22336798.

## Vegeu també

* Entropi
# Radoslav Rogina

Radoslav Rogina (Varaždin, 3 de març de 1979) és un ciclista croat, professional des del 2002. Actualment corre a l'equip Adria Mobil. En el seu palmarès destaquen quatre Campionats de Croàcia en ruta, un en contrarellotge i tres edicions de la The Paths of King Nikola i una Volta a Eslovènia.

## Palmarès

* 2001
** Vencedor d'una etapa al Gran Premi Kranj
* 2003
** Campió de Croàcia en ruta
** Campió de Croàcia en contrarellotge
** 1r a la The Paths of King Nikola i vencedor d'una etapa
* 2006
** 1r a la The Paths of King Nikola i vencedor d'una etapa
* 2007
** 1r a la Volta a Croàcia
** 1r al Gran Premi de la Selva Negra
** Vencedor d'una etapa a la Volta a Sèrbia
* 2008
** Vencedor d'una etapa a la Volta a Eslovènia
** Vencedor de 2 etapes a la Volta a Sèrbia
* 2009
** 1r a la The Paths of King Nikola i vencedor d'una etapa
** 1r al Trofeu internacional Bastianelli
* 2010
** Campió de Croàcia en ruta
** Vencedor d'una etapa de la Istrian Spring Trophy
** Vencedor d'una etapa a la Volta al Marroc
** Vencedor d'una etapa al Tour del llac Qinghai
* 2012
** Vencedor d'una etapa a la Szlakiem Grodów Piastowskich
* 2013
** 1r al Gran Premi Šenčur
** 1r a la Volta a Eslovènia i vencedor d'una etapa
* 2014
** Campió de Croàcia en ruta
** 1r a la Sibiu Cycling Tour i vencedor d'una etapa
** 1r al Gran Premi Raiffeisen
* 2015
** 1r a la Volta al llac Qinghai
* 2016
** Campió de Croàcia en ruta

### Resultats al Giro d'Itàlia

* 2004. 87è de la classificació general

## Enllaços externs

* Fitxa a sitiodeciclismo.net
* Fitxa a procyclingstats.com
# Castell de Bolquera

El Castell de Bolquera era una antiga fortificació medieval de la comuna de Bolquera, a la comarca de l'Alta Cerdanya, de la Catalunya del Nord.
Les seves restes estan situades damunt del turó on es dreça l'església parroquial del poble de Bolquera, al sud del principal nucli de població d'aquest vilatge.

## Arquitectura

L'únic vestigi que roman de la construcció és la torre de la muralla que fou aprofitada per a campanar de l'església de Santa Eulàlia de Bolquera.

## Referències

* ↑ El Castell de Bolquera en els ortofotomapes de l'IGN

## Bibliografia

* Becat, Joan. «17 - Bolquera». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Bolquera». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
* Ponsich, Pere; Bolòs i Masclans, Jordi. «Bolquera: Castell de Bolquera». A: La Cerdanya, el Conflent. Barcelona: Fundació Enciclopèdia Catalana, 1995, p. 545-546 (Catalunya romànica. Volum VII). ISBN 84-77399-51-4.
# Espírula

* Aquest article tracta sobre l'espira en l'arquitectura romana. Si cerqueu la ciutat Alemanya, vegeu «Espira (Alemanya)».
Espira o Espirula (Spira o Spirula) és la base d'una columna als ordes arquitectònics grecs corinti i jònic.
No existeix a l'orde arquitectònic dòric. A més també existí una espira o espirula anomenada àtica que és considerada una varietat de la jònica. En parlen sovint Vitruvi i Plini que extreuen la seva informació d'obres d'escriptors d'arquitectura grec que actualment estan perdudes però encara existien al seu temps.
A l'arquitectura toscana i romana dòrica la base d'una columna estava formada pel torus de vegades amb un astràgal al damunt; a l'àtica i jònica dos tori (torus superior i torus inferior) dividits per una scotia, i al corinti dos tori dividits per dos scotiae.
# Estràngol

L'Estràngol o joc de tella és un joc popular ancestral del poble de Son Macià, a Mallorca. Es juga individualment i es fan servir dues pedres, monedes i una tella. Té molt d'èxit entre els habitants d'aquest indret i cada any són més les persones que hi juguen.
L'objectiu principal del joc és el de intentar fer caure monedes col·locades damunt d'una pedra, fent servir un tros de metall anomenat “tella”. Les monedes es guanyen quan cauen més a prop de la tella que de la pedra. Originàriament es practicava sobre esplanades polsoses fent servir pedres planes o soles de sabata com a “tella”.
El Campionat Mundial d'Estràngol se celebra anualment al poble de Son Macià, en el context de les festes d'estiu. Normalment consta d'uns 30 participants que competeixen en semifinals i els 10 millors es disputen el títol en la final.

## Referències

* ↑ «Estràngol». Gran Enciclopèdia Catalana. Barcelona: Grup Enciclopèdia Catalana.
* ↑ «Comissió de festes de Son Macià». [Consulta: 26 agost 2019].
* ↑ «Son Macià preserva el joc de l'estràngol», 14-08-2011. Arxivat de l'original el 2019-08-26. [Consulta: 26 agost 2019].
* ↑ «Estràngol, la alternativa a Río» (en castellà), 10-08-2016. [Consulta: 26 agost 2019].

## Enllaços externs

* https://sonmacia.wordpress.com/estrangol/
# Lepidiolamprologus elongatus

Lepidiolamprologus elongatus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 32,5 cm de longitud total.

## Distribució geogràfica

És endèmic del llac Tanganyika (Àfrica oriental).

## Referències

* 1 2 «Lepidiolamprologus elongatus» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Brichard, P. Cichlids and All the Other Fishes of Lake Tanganyika (en anglès). TFH Publications, 1989. ISBN 9780866226677.
* Day, Julia J.; Santini, Simona & Garcia-Moreno, Jaime (2007): Phylogenetic relationships of the Lake Tanganyika cichlid tribe Lamprologini: The story from mitochondrial DNA. Mol. Phylogenet. Evol. 45(2): 629–642.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. (1998): Tanganyikan cichlids in their natural habitat. Cichlid Press.
* Loiselle, Paul V. (1995). The Cichlid Aquarium. Alemanya: Tetra Press. ISBN 1-56465-146-0.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Isaac de la Peyrère

Isaac de la Peyrère (Bordeus, 1596 - Aubervilliers, 1676) va ser un teòleg que defensava la teoria preadamita, és a dir, que la humanitat va existir prèviament a Adam, que és el primer home moral. Aquesta teoria explicava l'aparició de certs personatges a la Bíblia que no descendeixen de la genealogia original i diferenciava l'ésser humà com a espècie del poble escollit. Les seves idees van influir en Baruch Spinoza.

## Referències

* ↑ «Isaac de la Peyrère». Gran Enciclopèdia Catalana. Barcelona: Grup Enciclopèdia Catalana.
* ↑ Popkin, Richard Henry. «The life of Isaac de la Peyrère». A: Isaac La Peyrère (1596-1676): His Life, Work, and Influence. BRILL, 1987, p. 5–25. ISBN 90-04-08157-7.
# University-Mount Wellington AFC

El University-Mount Wellington AFC és un club de futbol d'Auckland (Nova Zelanda). És el resultat de la fusió l'any 2000 de Mount Wellington AFC i Auckland University AFC.

## Palmarès

* Lliga Nacional de Futbol de Nova Zelanda:
    1972, 1974, 1979, 1980, 1982, 1986
* Copa Chatham:
    1973, 1980, 1982, 1983, 1990, 2001, 2003

## Referències

* ↑ «Auckland Football Federation UMWAFC page». Arxivat de l'original el 2016-05-05. [Consulta: 4 novembre 2019].
* ↑ RSSSF.com - New Zealand - List of Champions - National Champions since 1970
* ↑ «Finals results, with links to year by year competition details». RSSSF, 2010.
# Rasol

Rasol (pronunciació en romanès: [raˈsol]) és un plat romanès fet de carn, patates i verdures, que es bullen junts. La carn pot ser d'au (normalment de pollastre, però també d'ànec, oca o gall dindi), vedella o porc.
Normalment s'utilitza una costella de pollastre o de porc picada. Les patates (pelades), les pastanagues, els tomàquets i les cebes s'afegeixen sencers i es bullen amb la carn. Se sol servir juntament amb una mica de la sopa resultant, i amb mujdei o rave picant.

## Referències

* ↑ «Definition of rasol» (en romanès). DEX on line.
# Castell de Bolingbroke

El castell de Blongbroke (Bolingbroke Castle) és un castell que es troba a Bolingbroke (o Antic Bolingbroke (Old Bolingbroke) a Lincolnshire.
La zona va ser fortificada en primer lloc pels saxons als segles VI o VII. Al segle xii, els normands van construir un castell de mota i pati en un turó proper per sobre de l'assentament del poble de Bolingbroke.
El castell fou fundat per Ranulf, Comte de Chester, l'any 1220, i el1311 va passar a la Casa de Lancaster. El seu propietari més famós va ser Joan de Gant.
Va quedar parcialment destruït l'any 1643 durant la Guerra Civil anglesa i abandonat poc després. La major part de l'estructura que quedava va caure l'any 1815 i avui el castell esta en ruïnes. La major part del castell es va construir en pedra verda de Spilsby, com l'església propera. Originalment estava envoltat d'un fossat.
El castell va ser excavat als anys 1960 i 1970 i avui és monument nacional. El va mantenir l'English Heritage fins a l'any 1995 quan Heritage Lincolnshire se'n va fer la propietària. Gran part dels murs inferiors encara visibles són els sòls de les torres. A l'estiu, el castell alberga nombrosos esdeveniments, incloent interpretacions d'obres de Shakespeare.
Esdeveniments que van ocórrer en aquest castell van ser:
* Naixement del rei Enric IV d'Anglaterra, (3 d'abril de 1367)
* Naixement i mort de Blanca de Lancaster, esposa de Joan de Gant (1345 i 1369)

## Referències

* ↑ «Bolingbroke Castle - a brief history». Arxivat de l'original el 22 de juny 2009. [Consulta: 29 maig 2009].
* 1 2
* ↑ Brown & Summerson (2004)
* ↑ «Còpia arxivada». , 22-06-2012 [Consulta: 14 novembre 2018].

## Enllaços externs

* Retalls de Gatehouse Gazetteer parlant de Bolingbroke Castle, conté una extensa bibliografia
* Web feta pels amics del Bolingbroke Castle Arxivat 2020-12-26 a Wayback Machine.
* Heritage Trust of Lincolnshire: Bolingbroke Castle
# Exèrcit Popular d'Alliberament (desambiguació)

«Exèrcit Popular d'Alliberament» té aquests significats:
* Exèrcit Popular d'Alliberament, exèrcit de la República Popular de la Xina.
* Ejército Popular de Liberación: Guerrilla maoista colombiana.
* Exèrcit Popular d'Alliberament de Manipur: Guerrilla independentista de Manipur.
* Exèrcit Popular d'Alliberament del Kurdistan (Arteshen Rizgariya Gelli Kurdistan), organització kurda de Turquia.
# Isoleucas

Isoleucas és un gènere d'angiospermes que pertany a la família de les lamiàcies. Natiu de la Penínsuña Aràbiga i Somàlia.

## Taxonomia

* Isoleucas arabica
* Isoleucas somala
# Espai de Taub-NUT

Un espai Taub-Newman-Unti-Tamburino, o espai Taub-NUT, és una solució a les equacions de la relativitat general sense fonts. Es diu així en honor del seu descobridor, Abraham Haskel Taub, i de les inicials dels qui van exhibir les seves propietats més específiques, Ezra Ted Newman, TJ Unti i L. Tamburino.
Els espais Taub-NUT poques vegades s'utilitzen en cosmologia i són especialment reveladors de propietats sorprenents de la teoria de la relativitat general. La termodinàmica dels forats negres en aquests espais, en canvi, podria proporcionar informació general, aplicant-se per exemple als espais Sitter.

## Extensió en 5 dimensions

Podem adaptar aquest espai, introduint trivialment el temps, cosa que el converteix en una solució estàtica en 5 dimensions de les equacions de la relativitat sense fonts. En el sentit d'un espai de Kaluza-Klein, obtenim així la descripció d'un monopoli de la relació càrrega / massa ${\sqrt {2}}$ en unitats de Planck.

## Càrrega NUT

En reduir les equacions d'Einstein (quatre dimensions) a la teoria de Kaluza-Klein (tridimensional), observem que es conserva una quantitat, derivada d'un potencial: la càrrega NUT. Podem donar una expressió :
    ${\mathcal {N}}=-{\frac {1}{8\pi }}\int F_{\theta ,\varphi }\,\mathrm {d} \theta \,\mathrm {d} \varphi$
amb
    $F_{i,j}=\partial _{i}\omega _{j}-\partial _{i}\omega _{i}$
En assenyalar χ el potencial NUT, tenim :
    ${\mathcal {N}}={\frac {1}{8\pi }}\int {\sqrt {h}}f^{-2}\partial _{r}\chi \,\mathrm {d} \theta \,\mathrm {d} \varphi$
És habitual fer l'analogia formal entre la càrrega NUT i la càrrega magnètica.

## Propietats

Un exemple de les peculiaritats d'aquests espais és que és possible formar forats negres en forma d'anells en 5 dimensions, que es redueixen a forats negres en 4 dimensions.

## Referències

* ↑ McGraw-Hill Science & Technology Dictionary: "Taub NUT space"
* ↑ «On the physical meaning of the NUT parameter».
* ↑ «Spinning Black Holes». [Consulta: 25 abril 2021].
* ↑ Nouri-Zonoz, Mohammad; Lynden-Bell, Donald «Gravomagnetic Lensing by NUT Space». arXiv:gr-qc/9812094, 30-12-1998.
# Eurydice (cràter)

Eurydice és un cràter de l'asteroide del tipus Amor (433) Eros, situat amb el sistema de coordenades planetocèntriques a 13.5 ° de latitud nord i 170 ° de longitud est. Fa un diàmetre de 2.2 km. El nom va ser fet oficial per la UAI l'any 2003 i fa referència a Eurídice, nimfa de la mitologia grega esposa d'Orfeu, a qui va intentar salvar-li la vida d'Hades.

## Referències

* ↑ "Eurydice (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Encyclopaedia Britannica Inc. The New Encyclopaedia Britannica, 1974, 1993.
# Etiòpia Multicolor: Moviment per la Democràcia i la Justícia Social

Etiòpia Multicolor: Moviment per la Democràcia i la Justícia Social (Rainbow Ethiopia: Movement for Democracy and Social Justice) és un partit polític d'Etiòpia. Fou fundat pel Professor Mesfin Woldemariam. A les eleccions legislatives que es van celebrar el 15 de maig de 2005, el partit fou part de la Coalició per la Unitat i la Democràcia que va obtenir 109 dels 527 escons del parlament federal i que va derivar en acusacions de frau electoral. La divisió entre els partidaris del boicot al parlament (posició del Partit Unit Panetíop un dels principals de la coalició) i els partidaris de prendre possessió dels escons (posició del Partit Unit Democràtic Etiòpic - Medhin, l'altre membre principal de la coalició), va acabar amb el triomf dels primers.
El seu president des de la fundació és Berhanu Nega.

## Referències

Basat en els articles Coalition for Unity and Democracy i Rainbow Ethiopia: Movement for Democracy and Social Justice de la viquipèdia en anglès.
# University (comtat d'Orange)

University és un lloc designat pel cens (CDP) i una comunitat no incorporada al Comtat d'Orange (Florida) a l'est d'Orlando. La comunitat es centra al voltant de la Universitat Central Florida i inclou una ubicació a la banda sud anomenada University Park. La zona té assignats els codis postals 32816 i 32817. D'acord al cens del 2010 el CDP tenia 31.084 habitants. Forma part de l'àrea estadística metropolitana d'Orlando–Kissimmee–Sanford, Florida .
El CDP de University és a 28.5900 nord, 81.2045 oest, o aproximadament 15 milles (24 km) a l'est del centre d'Orlando.
Segons l'Oficina del Cens dels Estats Units el CDP té una superfície total de 9.4 milles quadrades (24.4 km$^2$), de les quals 9.1 milles quadrades (23.5 km$^2$) són terra i 0.35 milles quadrades (0.9 km$^2$), o el 3,50%, és aigua.
El CDP de University és al nord-est de Union Park i al nord d'Alafaya. La comunitat és accessible per SR 408, SR 434 i SR 50 (Colonial Drive), que forma l'extrem sud del CDP.

## Referències

* ↑ «Profile of General Population and Housing Characteristics: 2010 Demographic Profile Data (DP-1): University CDP (Orange County), Florida». United States Census Bureau. [Consulta: 25 setembre 2012].
* ↑ «US Gazetteer files: 2010, 2000, and 1990». United States Census Bureau, 12-02-2011. [Consulta: 23 abril 2011].
* ↑ «Geographic Identifiers: 2010 Demographic Profile Data (G001): University CDP (Orange County), Florida». United States Census Bureau. [Consulta: 25 setembre 2012].
# Rasmus Seebach

Rasmus Seebach (28 de març del 1980) és un cantant danès de Música pop. El pare de Rasmus fou també un cantant popular en Dinamarca i fe sus primeres passes en solo en 2009.

## Discografia

* 2009: Rasmus Seebach (àlbum)
* 2011: Mer' end Kærlighed (àlbum)

## Enllaços externs

* Rasmus Seebach - Lloc web oficial
# Castell de Bojnice

El castell de Bojnice (en eslovac Bojnický zámok, en hongarès: Bajmóci vár) és un castell medieval situat a la població de Bojnice, a la regió de Nitra, al centre d'Eslovàquia.
La construcció original en pedra es remunta al segle xiii i va ser reconstruït al segle xix, a l'estil gòtic dels castells francesos del Loira. Actualment presenta un estil romàntic conservant alguns elements originals de l'arquitectura gòtica i del Renaixement.
L'any 1970 va ser declarat Monument Cultural Nacional i constitueix uns dels castells més visitat de tota Eslovàquia. Ha estat escenari de múltiples rodatges cinematogràfics.

## Galeria d'imatges

* Bojnice Castle, 2007
* Vista del castell des de l'oest
* Bojnice Castle as seen from the town
* Bojnice Castle, 2014

## Referències

* ↑ «Castell de Bojnice», 08-02-2009. Arxivat de l'original el 2017-02-08. [Consulta: 7 febrer 2017].

## Enllaços externs

* Web del Castell de Bojnice
* Castles.info - Bojnice castle Arxivat 2018-01-19 a Wayback Machine.
* tour virtual del castell de Bojnice
# Unitat perifèrica de Calcídica

Calcídica (grec Χαλκιδική, normalment transliterat Chalkidiki) és una unitat perifèrica de Grècia, a la regió de Macedònia. Té 2918 km² i uns 100.000 habitants.
La capital és Polígiros, ciutat d'uns deu mil habitants.

## Vegeu també

* Península Calcídica.
* Unitats perifèriques de Grècia
# Isolde Marie Menges

Isolde Marie Menges (16 de maig de 1893 – 13 de gener de 1976) nascuda a la Gran Bretanya ha estat una de les grans violinistes de la primera meitat del segle xx.
Era la gran de quatre germans i ja des de ben petita demostrava signes evidents de talent musical. A l'edat de tres anys ja podia memoritzar peces sense saber llegir partitures, gràcies a la instrucció que rebia dels seus pares.
Seguidament va rebre classes de León Sametini i Emil Sauret.
L'any 1910 marxa a Sant Petersburg per estudiar amb el mestre Leopold Auer.
# Etli de Samos

Etli (grec antic: Ἀέθλιος, llatí: Aethlius) fou un historiador grec originari de l'illa de Samos que va escriure una obra anomenada Annals de Samos (Ὧροι Σάμιοι), el cinquè llibre del qual és esmentat per Ateneu de Nàucratis, el qual expressa dubtes sobre l'originalitat de la seva obra. També fan referència a Etli Climent d'Alexandria, Eustaci de Tessalònica i l'Etymologicum Magnum, que li dona el nom d'Atli (grec antic: Ἆθλιος). Es desconeix quan va viure, però sembla que fou en el segle iv aC o v aC.

## Referències

* ↑ Els annals o hóroi eren cròniques que narraven la fundació de les ciutats jòniques.
* ↑ Ateneu, XIV, p. 650 & 653 ed. Yonge (1854).
* ↑ Aethlius a: William Smith (editor), A Dictionary of Greek and Roman biography and mythology. Vol. I. Boston: Little, Brown & Comp., 1867, p. 51
* ↑ Fowler, 2013, p. 619.
* ↑ D'Hautcourt, p. 536.

## Edicions recents

* Fowler, R.L.. Early Greek Mythography. Volume 2. Commentary. Oxford, 2013.
* D'Hautcourt, A. «Aethlios of Samos (536)». A: Ian Worthington. Brill's New Jacoby. DOI http://dx.doi.org/10.1163/1873-5363_bnj_a536.
* Champion, C. B.. «Aethlios of Samos (FGrH 536)». A: The Encyclopedia of Ancient History 1, 2015. DOI 10.1002/9781444338386.wbeah26154.
# Txarlakta

Txarlakta (en rus: Чарлакта) és un poble (un possiólok) de Calmúquia, a Rússia, segons el cens del 2010 tenia 49 habitants. Pertany al districte municipal d'Oktiabrski.

## Referències

* ↑ «История Калмыкии». Arxivat de l'original el 2015-10-09.
* ↑ «Официальный сайт Администрации Октябрьского районного муниципального образования Республики Калмыкия». Arxivat de l'original el 2014-10-08. [Consulta: 15 agost 2022].
* ↑ «Архивированная копия». Arxivat de l'original el 2015-07-15. [Consulta: 2 abril 2013].